Bad Piggies

Bad Piggies on suomalaisen Rovio Entertainmentin kehittämä eri tietokone- ja mobiilialustoille julkaistu Angry Birds -videopelin spin-off.

 Pelaaminen 
Toisin kuin Angry Birdsissä, Bad Piggiesin päähenkilöinä ovat vihaisten lintujen arkkiviholliset, vihreät ilkeät possut. Peli keskittyykin tuhoamisen sijaan rakentamiseen. Kussakin tasossa pelaajan pitää rakentaa possulle ajoneuvo tason alussa annetuista osista. Ajoneuvo on rakennettava siten, että se soveltuu tason ympäristöön ja sen avulla pitää päästä maaliin. Jokaisessa tasossa on kolme tähteä kerättävänä. Kunkin tähden saamiseksi on saavutettava jokin tavoite. Maaliinpääsystä saa aina yhden tähden; sen lisäksi pitää joko kerätä valkoisia tähdellä merkittyjä laatikkoja, päästä maaliin vahingoittumattomana, suorittaa taso määrätyssä ajassa, kuljettaa kuningas maaliin tai olla käyttämättä tiettyä apuvälinettä. Kaikkia tähtiä ei välttämättä saa kerättyä samalla kertaa. Puuttuvan tähden voi kerätä toisella taktiikalla erikseen. Pelissä ei anneta pisteitä.Rovion odotettu Bad Piggies nyt ladattavissa - MTV3 testasi ja ihastui - MTV3.fi - Uutiset - IT

 Julkaisu 
Peli julkaistiin alun perin iOS:lle, Androidille, Macille ja PC:lle. Sen on ilmoitettu ilmestyvän myöhemmin myös Windows Phonelle ja Windows 8:lle.http://wp8nokia.com/2012/09/bad-piggies-will-be-available-on-wp-and/ 

Pelistä julkaistiin alun perin vain kaksi episodia: ”Ground Hog Day” (45 tasoa) ja ”When Pigs Fly” (45 tasoa). Pelissä on myös bonus-episodi ”Sandbox”, jonka tasoja saa auki läpäisemällä tarpeeksi monta tasoa tai keräämällä valkoisia kalloja. Kussakin sen viidessä tasossa on kerättävä 20 tähteä.

Lokakuussa 2012 julkaistiin uusi episodi ”Flight in the Night” (15 tasoa), missä possut ovat vihdoinkin saaneet munat haltuunsa. Tasoihin on lisätty munan kuljetusta. Episodin mukana ”Sandboxiin” tuli kaksi uutta tasoa, joista toinen on muita paljon suurempi ”Field of Dreams”, jossa on enemmän tavaraa käytettävissä ja 40 tähteä kerättävänä (iOS-käyttäjien pitää ostaa taso erikseen).

Maaliskuussa 2013 julkaistiin episodi ”Road Hogs” (6 tasoa), jossa possujen pitää päästä maaliin mahdollisimman nopeasti.

 Vastaanotto 
Peli on saanut hyvän vastaanoton. Se sai ensimmäisen viikon aikana yli miljoonaa latausta Google Play -kaupastahttps://play.google.com/store/apps/details?id=com.rovio.BadPiggies&hl=fi ja on saanut siellä suurimmaksi osaksi positiivista palautetta. Viihdesivusto IGN kehui peliä ”parhaaksi mitä Rovio on ikinä julkaissut” antaen arvosanan 9.2/10http://www.ign.com/articles/2012/10/02/bad-piggies-review.

Lähteet

 Aiheesta muualla 
 Virallinen sivusto 
 Bad Piggies-pelin facebook sivu

Luokka:Pulmapelit
Luokka:Suomessa kehitetyt videopelit
Luokka:Vuoden 2012 videopelit
Luokka:Mac OS -pelit
Luokka:Android-pelit
Luokka:IOS-pelit
Luokka:Rovion videopelit